钦定古今图书集成/明伦汇编/氏族典/第342卷 > 刘汉
## 钦定古今图书集成/明伦汇编/氏族典/第342卷 > 刘汉

按《明外史刘汉传》：“汉，大同人。骁勇善战。嘉靖中，起家
指挥佥事，积功至都指挥使，充宣府参将。三十七年，
擢副总兵，俄充大同总兵官，进都督同知。寇大举入
犯，汉南保应州，遂溃墙由朔州南下，五台、崞县皆被
掠。事闻，落职。四十年，充为事官。寇逼通州，汉率师护
陵寝。录功复都督同知。隆庆中，卒。”